CELEX: 32011R0337
Language: et
Date: 2011-04-07 00:00:00
Title: Komisjoni määrus (EL) nr 337/2011, 7. aprill 2011 , milles käsitletakse endo-1,4-β-ksülanaasi ja endo-1,3(4)-β-glükanaasi ensüümivalmististe lubamist kodulindude, võõrutatud põrsaste ja nuumsigade söödalisana (loa omanik Danisco Animal Nutrition)  EMPs kohaldatav tekst

8.4.2011   
            
            
               ET
            
            
               Euroopa Liidu Teataja
            
            
               L 94/19
            
         KOMISJONI MÄÄRUS (EL) nr 337/2011,
   7. aprill 2011,
   milles käsitletakse endo-1,4-β-ksülanaasi ja endo-1,3(4)-β-glükanaasi ensüümivalmististe lubamist kodulindude, võõrutatud põrsaste ja nuumsigade söödalisana (loa omanik Danisco Animal Nutrition)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud preparaadile loa andmiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotluses käsitletakse lisas sätestatud valmistise lubamist kodulindude, võõrutatud põrsaste ja nuumsigade söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 10. novembri 2010. aasta arvamuses (2) järeldusele, et kavandatud kasutustingimuste korral ei avalda lisas sätestatud valmistis kahjulikku mõju loomade ja inimeste tervisele ega keskkonnale ning et nimetatud söödalisand võib parandada sihtliikide zootehnilisi parameetreid. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud Euroopa Liidu söödalisandite referentlabori aruande söödalisandi analüüsimeetodi kohta söödas.
            
         
               (5)
            
            
               Lisas täpsustatud valmistise hindamisel ilmnes, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba valmistise kasutamiseks käesoleva määruse lisas esitatud viisil.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud preparaati, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. aprill 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal (2010); 8(12):1916.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Sisalduse alammäär
               
               
                  Sisalduse ülemmäär
               
               
                  Muud sätted
               
               
                  Loa tähtpäev
               
            
                  Aktiivsuse ühik täissööda kilogrammi kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a15
               
               
                  Danisco Animal Nutrition
               
               
                  
                               
                           
                           
                              Endo-1,4-β-ksülanaas
                              EC 3.2.1.8
                           
                        
                               
                           
                           
                              Endo-1,3(4)-β-glükanaas
                              EC 3.2.1.6
                           
                        
               
                  
                               
                           
                           
                              
                                 Söödalisandi koostis
                              
                              
                                 Trichoderma reesei (ATCC PTA 5588) abil toodetud endo-1,4-β-ksülanaasi ja Trichoderma reesei (ATCC SD 2106) abil toodetud endo-1,3(4)-β-glükanaasi ensüümivalmistis (tahkel ja vedelal kujul), mille minimaalne aktiivsus on vastavalt 12 200 U (1)/g ja 1 520 U (2)/g
                           
                        
                               
                           
                           
                              
                                 Toimeaine kirjeldus
                              
                              
                                 Trichoderma reesei (ATCC PTA 5588) abil toodetud endo-1,4-β-ksülanaas ja Trichoderma reesei (ATCC SD 2106) abil toodetud endo-1,3(4)-β-glükanaas
                           
                        
                               
                           
                           
                              
                                 Analüüsimeetodid
                                  (3)
                              
                              Söödalisandis, eelsegudes ja söödas kasutatava toimeaine kirjeldus:
                              
                                          —
                                       
                                       
                                          kolorimeetriline meetod, mille puhul mõõdetakse vesilahustuva värvaine vabanemist endo-1,4-β-ksülanaasi toimel nisu arabinoksülaansubstraadist, mis on ristseotud asuriiniga;
                                       
                                    
                                          —
                                       
                                       
                                          kolorimeetriline meetod, mille puhul mõõdetakse vesilahustuva värvaine vabanemist endo-1,3(4)-β-glükanaasi toimel odra β-glükaansubstraadist, mis on ristseotud asuriiniga.
                                       
                                    
                        
               
                  Aretamiseks kasvatatavad nuumkalkunid
                  Munakanad
               
               
                  —
               
               
                  
                               
                           
                           
                              endo-1,4-β-ksülanaas
                              1 220 U
                           
                        
                               
                           
                           
                              endo-1,3(4)-beeta-glükanaas:
                              152 U
                           
                        
               
                  —
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kasutamiseks söödas, milles on rohkesti tärkliste rühma mittekuuluvaid polüsahhariide (peamiselt β-glükaanid ja arabiinoksülaanid), nt söödas, mis sisaldab enam kui 30 % nisu, otra, rukist ja/või tritikut.
                           
                        
                              3.
                           
                           
                              Ohutusnõuded: käitlemisel kasutada respiraatorit, kaitseprille ja kaitsekindaid.
                           
                        
                              4.
                           
                           
                              Kuni 35 kg (võõrutatud) põrsastele.
                           
                        
               
                  28. aprill 2021
               
            
                  Muud kodulinnud
                  Põrsad (võõrutatud)
                  Nuumsead
               
               
                  endo-1,4-β-ksülanaas
                  610 U
                  endo-1,3(4)-beeta-glükanaas:
                  76 U
               
            
         (1)  Üks U on ensüümi kogus, mis pH-tasemel 4,2 ja temperatuuril 50 °C vabastab nisu arabinoksülaanist 0,48 μmol redutseerivaid suhkruid (ksüloosi ekvivalente) minutis.
      
         (2)  Üks U on ensüümi kogus, mis pH-tasemel 5,0 ja temperatuuril 50 °C vabastab odra ß-glükaanist 2,4 μmol redutseerivaid suhkruid (glükoosi ekvivalente) minutis.
      
         (3)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel www.irmm.jrc.be/crl-feed-additives.